ธนกร สวน สุดารัตน์ งบฯ ปี 64 ไม่เอื้อทุจริต เหมือนที่ เจ๊หน่อย เคยเห็นแน่
ทำงานถึงนาทีสุดท้าย ธนกร สวน คุณหญิงหน่อย งบฯ ปี 64 เป็นไปอย่างคุ้มค่า มีประสิทธิภาพ ประชาชนได้รับประโยชน์สูงสุด มั่นใจ ไม่เอื้อทุจริตเหมือนในอดีต ที่คุณหญิงสุดารัตน์ เคยเห็นมาก่อนแน่นอนวันที่ 1 ก.ค. นายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงกรณีที่ คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย ระบุว่า ร่างพ.ร.บ.งบประมาณรายจ่ายประจำ ปี 2564 รัฐบาล ตั้งงบไร้วิสัยทัศน์ เอื้อให้มีการทุจริตว่า คุณหญิงสุดารัตน์ มีเจตนาไม่บริสุทธิ์หรือไม่ จึงพยายามกล่าวหารัฐบาล ตนอยากจะชี้แจงให้เข้าใจว่า การจัดทำงบประมาณปี 2564 รัฐบาลคำนึงถึงภารกิจเพื่อขับเคลื่อนการพัฒนาประเทศตามยุทธศาสตร์ นโยบายสำคัญของรัฐบาลให้ประสบความสำเร็จและเกิดผลอย่างเป็นรูปธรรม สนับสนุนให้เศรษฐกิจของประเทศฟื้นตัวอย่างถูกต้องและความเหมาะสม ภายใต้วงเงิน 3.3 ล้านล้านบาท มีความสอดคล้องตามกรอบยุทธศาสตร์ชาติ 20 ปี และแผนแม่บทภายใต้ยุทธศาสตร์ชาติ ที่มุ่งเน้นแนวทางการทำงานแบบบูรณาการของทุกภาคส่วนในทุกมิติ ทั้งในเชิงยุทธศาสตร์และเชิงพื้นที่นายธนกร กล่าวอีกว่า การจัดสรรงบประมาณรายจ่ายประจำปี 2564 ยังให้ความสำคัญต่อความเชื่อมโยงกับนโยบายสำคัญของรัฐบาล มีเป้าหมายเพื่อบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 พร้อมทั้งให้ความสำคัญกับการเสริมสร้างศักยภาพทางการคลังขององค์กรปกครองส่วนท้องถิ่น ซึ่งเป็นการเตรียมความพร้อมของการถ่ายโอนภารกิจการจัดบริการสาธารณะระดับท้องถิ่น เพื่อตอบสนองความต้องการของประชาชนในระดับพื้นที่ เพื่อให้การใช้จ่ายเงินงบประมาณเป็นไปอย่างคุ้มค่า มีประสิทธิภาพ และประชาชนได้รับประโยชน์สูงสุดทั้งนี้ การจัดทำงบประมาณรายจ่ายประจำปี 2564 เป็นการดำเนินการภายใต้พระราชบัญญัติวิธีการงบประมาณ พระราชบัญญัติวินัยการการคลังของรัฐ รวมถึงกฎหมาย ระเบียบ และมติคณะรัฐมนตรีที่เกี่ยวข้องอย่างครบถ้วน ซึ่งพิจารณาครอบคลุมในทุกแหล่งเงิน ทั้งในส่วนของเงินงบประมาณ เงินนอกงบประมาณ และเงินสะสมคงเหลือขององค์กรปกครองส่วนท้องถิ่น ดังนั้น การจัดงบฯ จึงไม่ได้ส่อทุจริตเหมือนรัฐบาลในอดีตที่คุณหญิงคุณสุดารัตน์ เคยเห็นมาอย่างแน่นอน นายธนกร กล่าว
ทำงานถึงนาทีสุดท้าย ธนกร สวน คุณหญิงหน่อย งบฯปี 64 เป็นไปอย่างคุ้มค่า มีประสิทธิภาพ ประชาชนได้รับประโยชน์สูงสุด มั่นใจ ไม่เอื้อทุจริตเหมือนในอดีต ที่คุณหญิงสุดารัตน์ เคยเห็นมาก่อน แน่นอน
ธนกร วังบุญคงชนะ,สุดารัตน์ เกยุราพันธุ์,งบประมาณปี 2564,ไม่เอื้อทุจริต,พลังประชารัฐ,งบประมาณรายจ่ายประจำปี 2564,เพื่อไทย,ข่าวทั่วไป